Bruno von Weymarn
Bruno Ferdinand Constantin von Weymarn (7. juuni 1899 Muraste mõis, Harku vald, Harjumaa – 26. juuli 1956 Stuttgart-Zuffenhausen) oli Ranna mõisnik. Ta lõpetas 1917. aastal Tallinna Toomkooli, õppis 1917 Tartu Ülikooli arsti-, 1918 ja 1920 õigusteaduskonnas ning 1923–1926 (lõpetas) kaubandusosakonnas, korporatsiooni Estonia vilistlane. Ta oli 1918. aastal küüditatud Krasnojarskisse, osales Balti rügemendi koosseisus Vabadussõjas, asus 1939. aastal Saksamaale, teenis 1945. aastal Saksa sõjaväes. 21. mail 1925 abiellus ta Tallinnas Elisabeth von Krusenstierniga.